b"\n_START_ARTICLE_\nMalla (t\xc3\xa8xtil)\n_START_PARAGRAPH_\nUna malla consisteix en teixit permeable de fils o de bagues connectats entre si, de metall, de fibra t\xc3\xa8xtil o d'un altre tipus de material d\xc3\xbactil o flexible. Una malla \xc3\xa9s similar a una teranyina o xarxa, pel fet que t\xc3\xa9 molts fils lligats o entrella\xc3\xa7ats. Des de l'\xc3\xa8poca romana i fins a l'alta edat mitjana la malla de ferro era utilitzada per fabricar ausbergs, per tal de donar flexibilitat a l'arn\xc3\xa8s. Aplicacions contempor\xc3\xa0nies s\xc3\xb3n, entre d'altres, els fons de garbells, entre les dues capes del vidre armat, per fer vestits de protecci\xc3\xb3, per fer tanques o encara la malla met\xc3\xa0l\xc2\xb7lica electrosoldada utilitzada per a armar capes de formig\xc3\xb3._NEWLINE_Malla significa tamb\xc3\xa9 cada punt d'un tricot met\xc3\xa0l\xc2\xb7lic o t\xc3\xa8xtil. Aix\xc3\xad, en el g\xc3\xa8nere de punt el teixit es fa per un fill transversal o diversos fills longitudinals connectats per bagues o malles."